**Vakok és Gyengénlátók Közép-Magyarországi Regionális Egyesülete
rendkívüli hírlevél**

**Kérjük, 2016-ban is segítse a Vakok és Gyengénlátók Közép-Magyarországi Regionális Egyesületének munkáját adója 1%-ának felajánlásával!
Adószámunk: 18185030-1-42
Bankszámlaszámunk: 10409015-90147559

Köszönjük támogatását.**

## Tartalom

[1. MEGHÍVÓ](http://freemail.hu/mail/index.fm#1.hir)
[2. Segítség az adóbevallások elkészítésében](http://freemail.hu/mail/index.fm#2.hir)
[3. Csukás István: ÁGACSKA](http://freemail.hu/mail/index.fm#3.hir)
[4. Taxis demonstráció miatt lezárások várhatók a belvárosban](http://freemail.hu/mail/index.fm#4.hir)
[5. Az egészség drága kincs](http://freemail.hu/mail/index.fm#5.hir)
[6. Előadás az Elektrotechnikai Múzeumban](http://freemail.hu/mail/index.fm#6.hir)
[7. Családi nap a Műszaki Tanulmánytárban](http://freemail.hu/mail/index.fm#7.hir)

## 1. MEGHÍVÓ

A Vakok Állami Intézete sok szeretettel várja az érdeklődőket az intézmény Sportnapi rendezvényére.

Időpont: 2016. május 6. (péntek) 9 óra
Helyszín: 1146 Budapest, Hermina út 21.

Program:
8:00 - 8:15
Regisztráció a sportjátékokra (Hermina út 21.)
9:00 - 9:15
A rendezvény megnyitója a Vakok Kertjében
9:15 - 10:30
Gangha Bhaghirathi Upasika jógaoktató: A jóga, mint mozgásforma megismertetése
10:30 - 11:30
Lengőteke verseny
13:00 - 13:45
Célzó verseny
13:45 - 14:00
Eredményhirdetés

## 2. Segítség az adóbevallások elkészítésében

A Vakok és Gyengénlátók Közép-Magyarországi Regionális Egyesülete 2016-ban is segítséget kíván nyújtani tagjainak az adóbevallások elkészítésében.
Ennek érdekében ingyenes szolgáltatás keretében szakemberünk segítségével elektronikus úton készítheti el adóbevallását.
Helyszín: VGYKE központi Ügyfélszolgálati iroda (1146. Budapest, Hermina út 57.)
Kérjük, hogy az adóbevalláshoz szükséges iratokat, dokumentumokat (adókártya, bérpapírok, egyéb adóköteles jövedelmekről szóló igazolások, adókedvezményre jogosító igazolások) mindenképpen hozzák magukkal!
Amennyiben igénybe kívánják venni szolgáltatásunkat, kérjük, hogy előzetesen egyeztessenek időpontot munkatársunkkal az alábbi telefonszámon:
(70) 948-28-24
Felhívjuk figyelmüket, hogy a szolgáltatás igénybevételére csak a VGYKE tagjai jogosultak!

Várjuk jelentkezésüket!

## 3. Csukás István: ÁGACSKA

**Figyelem! Jegyek átvehetők egyesületünk Ügyfélszolgálatán is!**

Zenés mesejáték 2 részben 4 - 104 éves korig, a Holdvilág Kamaraszínház előadása
Helyszín: Budapest, XIII. József Attila tér 4. Angyalföldi József Attila Művelődési Központ, a Holdvilág Kamaraszínház "otthona"

Időpont: 2016. május 20. péntek 10.00
AKADÁLYMENTESÍTETT ELŐADÁS hallás- és látássérültek számára is!

"Süt a nap! Már nem is fáj, hogy leestem. Hol vagyok? Hát persze, itt lent, ha egyszer leestem..." - mondja Ágacska és biztos igaza van. Aztán még itt van Dani kacsa és Pösze egér és Berci béka és persze Janó manó, a festő. És barátot keresnek. És felemelik Ágacskát. És biztos igazuk van.
Szereposztás:
Ágacska - Takács-Kiss Zsuzsi
Janó manó, a festő - Jeges Krisztián
Dani kacsa; Gomba - Petyi János
Rezső kacsa; Virág; Berci béka - Kroó Balázs
Pösze egér; Manci kacsa; Lepke - Kerekes-Katz Petra
Díszlet: Urbanek Attila
Jelmez: Zárai Katalin
Hang: Soltész Miklós
Fény: Sörös Zsolt
Zene: Keleti András
Rendezte: Koltai Judit
Javasoljuk látássérült barátainknak, hogy 9.00 órára érkezzenek. Így lesz elég idejük megismerkedni a díszletekkel, a jelmezekkel, a kellékekkel s nem utolsó sorban a szereplőkkel, még előadás előtt.

**KEDVEZMÉNYES JEGYVÁSÁRLÁSI LEHETŐSÉG!**
Minden látássérültnek + 1 fő kísérőnek

Kedvezményes árak:
Felnőtt jegy - 950 Ft
Nyugdíjas, ifjúsági - 850 Ft
Gyerek (14 éves korig) - 750 Ft
Csoportos jegy 10 fő fölött: 600 Ft/fő
Csoportonként + 1 fő kísérő ingyenesen látogathatja az előadást, minden további kísérő a korosztályának megfelelő kedvezményes jeggyel látogathatja az előadást.

Jegyvásárlási lehetőség:
1.) Helyszínen (XIII. József Attila tér 4.) minden szerdán 15.30 és 19.30 között, jegyügyelet idején
2.) Helyszínen telefonon vagy e-mail-ben egyeztetett időben (ld. elérhetőségeink)
3.) Helyszínen aznap előadás előtt
4.) A VGYKE ügyfélszolgálatának irodájában (XIV. Hermina út 57.)
Jegyfoglalás telefonon vagy e-mail-ben (ld. elérhetőségeink).
Ebben az esetben az előadás előtt vehetők át a jegyek.

Elérhetőségeink:
Telefonok: 401-0070; 405-8759; 20/939-1052
E-mail: szinhaz@holdvilag.hu

## 4. Taxis demonstráció miatt lezárások várhatók a belvárosban

2016. május 3-án (kedden) 14 órától késő délutánig útlezárások várhatók a belvárosban, mert taxis szervezetek demonstrációt jelentettek be. A résztvevők 13 és 14 óra között a Hősök terén gyülekeznek, ahonnan a Hősök tere–Dózsa György út–Thököly út–Rákóczi út–Kossuth Lajos utca–Szabad sajtó út–Erzsébet híd–Döbrentei tér–Szent Gellért rakpart–Szent Gellért tér–Szabadság híd–Fővám tér–Vámház körút útvonalon jutnak el a Kálvin térig.
Innen várhatóan 17 órakor a Kálvin tér–Múzeum körút–Károly körút–Bajcsy-Zsilinszky út–Alkotmány utca útvonalon a Parlamenthez vonulnak. A demonstrálók egy része a Hősök terétől az Andrássy út–József Attila utca–Széchényi István tér–Lánchíd útvonalon a Lánchíd budai hídfőjéig (Clark Ádám térig) halad, ahonnan 17 órakor a Lánchíd–Clark Ádám tér–Fő utca–Bem rakpart–Liptay utca–Margit híd–Szent István körút–Nyugati tér–Bajcsy-Zsilinszky út–Alkotmány utca útvonalon közelíti meg a Parlamentet. Amennyiben a résztvevők létszáma indokolja, a demonstráció mindkét útvonalát lezárják; a forgalom korlátozásának tényleges mértékével kapcsolatban kedden a kozut.bkkinfo.hu oldalon, vagy a BKK Facebook-oldalán kaphatnak pontos tájékoztatást. Nagyobb lezárások esetén a 16-os és a 105-ös busz Buda felé a Lánchíd helyett az Erzsébet hídon (Pest felé ebben az időszakban is a Lánchídon) át közlekedik, a 83-as trolibusz pedig a Fővám tér M helyett csak a Kálvin tér M megállóhelyig viszi az utasokat.

További részletek a honlapon:
<http://www.bkk.hu/2016/05/taxis-demonstracio-miatt-lezarasok-varhatok-a-belvarosban-majus-3-an-delutan/>

## 5. Az egészség drága kincs

A múlt évekhez hasonlóan ismét jótékonysági akcióval összekötött országos szűrőprogramot szervez a Richter Gedeon Nyrt. A gyógyszercég kezdeményezése arra biztat, hogy minél többen tegyenek (legalább) egy lépést a saját egészségük megőrzéséért. Az egészségnap részvevői ingyenes vizsgálatokon, tanácsadásokon vehetnek részt.
A program fővédnöke: Rudolf Péter színművész és egészségnagykövetei: Béres Alexandra fitnesz-világbajnok, Katus Attila aerobik-világbajnok, Radványi Dorottya és Jaksity Kata műsorvezetők, Krizsó Szilvia újságíró, valamint Rácz Zsuzsa írónő és Nagy Tímea olimpiai bajnok párbajtőrvívó. Csatlakozott a programhoz Jakupcsek Gabriella és Rákóczi Ferenc műsorvezető is.
A RICHTER EGÉSZSÉGVÁROS PROGRAM HELYSZÍNEI:
május 7., Siófok, Siófoki Kórház – Rendelőintézet
május 21., Kiskunfélegyháza, Bács-Kiskun Megyei Kórház – Kiskunfélegyházi Városi Kórház és Rendelőintézet
 május 28., Makó, Csongrád Megyei Egészségügyi Ellátó Központ Makói Tagintézménye

Forrás:
<http://infovilag.hu/hir-34661-az_egeszseg_draga_kincs_richter_ingyenes.html>

## 6. Előadás az Elektrotechnikai Múzeumban

Május 5-én „Egy magyar villamosmérnök(nő) vallomása szakmájáról, életéről” - Dr. Szentgyörgyi Zsuzsa villamosmérnök, szakíró előadása.

 Házigazda: dr. Szondi Egon János
Az előadás az Energiagazdálkodási Tudományos Egyesület (ETE) Szenior Energetikusok Klubja szervezésében valósul meg.  A klub minden csütörtökön 10.00 órától más-más érdekes témáról tart előadást az Elektrotechnikai Múzeumban. Az előadások ingyenesek és mindenki számára nyitottak.

Helyszín: Elektrotechnikai Múzeum
1075 Budapest, Kazinczy u. 21.
Zipernowsky-terem, II. emelet
[www.elektromuzeum.hu](http://www.elektromuzeum.hu)
[www.mmkm.hu](http://www.mmkm.hu)

## 7. Családi nap a Műszaki Tanulmánytárban

Nők a munkában, nők a tudományban - Mit hozott a 20. század?
2016. május 7., szombat 10.00-14.00

Mit hozott az egyenjogúság, hogyan lett előbb az írógép, később a traktor is a nők munkaeszköze? Hogyan formálta a divatot a varrógépek megjelenése, vagy a kor szépségről alkotott képét az 1900-as évek hajszárítói, dauergépei? Ez alkalommal a múlt és a jövő női feltalálóival, kutatóival foglalkozunk, a gyűjteményből pedig megmutatjuk a 20. századi nőkép változásában szerepet játszó szépségipari és háztartási eszközöket is.
A családi napon a nőkép 20. századi változásán keresztül ismerkedhetnek meg a látogatók a Műszaki Tanulmánytár kiállításaival és különleges műtárgyaival, valamint a nők a tudomány és technika fejlődésében betöltött szerepével.

Program:
11.00 – 11.45 Feltalálónők, fodrászok és traktoros lányok - Domonkos Csaba muzeológus sétáló előadása a kiállításokban.
A vezetés azokra a műszaki eszközökre fókuszál, amelyeket nők találtak fel, vagy elsősorban nőkhöz kapcsolódik

13.15 -  14.00 Nők férfifoglalkozásokban - Tóth Eszter Zsófia történész előadása (Veritas Történetkutató Intézet)

Folyamatos programok:
10.00 –14.00 Gépesített háztartás – kipróbálható eszközök a múltból
A Magyar Kereskedelmi és Vendéglátóipari Múzeum interaktív bemutatóval, érdekességekkel várja a látogatókat a program teljes ideje alatt.

10.00 –  14.00  Beszélgess a kutatónővel! Balázsi Katalin anyagtechnológus várja kérdéseid a Lányok Napja program szervezésében a kutató-létről, a tudományos életről, az izgalmas kihívásokról és lehetőségekről! (MTA Energiatudományi Kutatóközpont)

10.00 –  14.00  Üzenj a jövőbe! - múzeumpedagógiai műhely
A 20. század is bővelkedett innovatív női kutatókban, feltalálókban. Műhelyünkben a gyerekek lehetnek a kreatív és haladó szemléletű feltalálók, lelkes kutatók: a feladat az, hogy újrahasznosítható anyagokból készítsék el saját elképzelt műszaki eszközeiket. Egy érdekes „masina” segítségével a résztvevők üzenhetnek a jövő kutatónőinek, feltalálónőinek, és különös módon mondhatnak köszönetet női rokonaiknak, ismerőseiknek.

Jegyárak:
Teljes árú jegy: 800 Ft
Kedvezményes jegy: 400 Ft

Ajánlott korosztály: 4-től 99 éves korig. A programváltozás jogát fenntartjuk.

Helyszín:
Műszaki Tanulmánytár
1117  Budapest, Prielle Kornélia u. 10.
Telefon: (+36-1) 204-4095
E-mail: info@mmkm.hu
Web: [www.mmkm.hu](http://www.mmkm.hu)

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail: ugyfel@vgyke.com
Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe: <http://www.vgyke.com/>
A VGYKE megtalálható a Facebookon is az alábbi linkre kattintva: <http://www.facebook.com/vgyke>
A listára az alábbi címre küldhet levelet: listaadmin@vgyke.com
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: hirlevel-request@vgyke.com
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.

--

Kérjük, 2016-ban is segítse a Vakok és Gyengénlátók Közép-Magyarországi

Regionális Egyesületének munkáját adója 1%-ának felajánlásával!

Adószámunk: 18185030-1-42

Bankszámlaszámunk: 10409015-90147559